Komission päätös, tehty 27 päivänä maaliskuuta 1998, luvan antamisesta jäsenvaltioille sallia tilapäisesti sellaisten durumvehnänsiementen (Triticum durum L.) pitäminen kaupan, jotka eivät täytä neuvoston direktiivin 66/402/ETY vaatimuksia (ETA:n kannalta merkityksellinen teksti)



Virallinen lehti nro L 112 , 10/04/1998 s. 0003 - 0004



KOMISSION PÄÄTÖS, tehty 27 päivänä maaliskuuta 1998, luvan antamisesta jäsenvaltioille sallia tilapäisesti sellaisten durumvehnänsiementen (Triticum durum L.) pitäminen kaupan, jotka eivät täytä neuvoston direktiivin 66/402/ETY vaatimuksia (ETA:n kannalta merkityksellinen teksti) (98/255/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (1), sellaisena kuin se on viimeksi muutettuna direktiivillä 96/72/EY (2), ja erityisesti sen 17 artiklan, ottaa huomioon Saksan ja Itävallan esittämän pyynnön, sekä katsoo, että Saksassa ja Itävallassa ei tuotettu vuonna 1997 riittävästi durumvehnän (Triticum durum L.) tiettyjen lajikkeiden sellaisia siemeniä, jotka täyttävät direktiivin 66/402/ETY vaatimukset vähimmäisitävyyden osalta, joten tuotanto ei vastaa näiden maiden tarpeita; Saksassa on kysymys lajikkeista, jotka ovat erityisen hyvin sopeutuneita kyseisen hakijamaan pohjoisiin ilmasto-olosuhteisiin, ja joille on ominaista kiinteys kypsennettäessä sekä voimakas keltainen väri, Itävallassa kyseiset lajikkeet ovat myös niitä, joiden katsotaan sopivan erityisen hyvin neuvoston asetuksessa (ETY) N:o 2078/92 (3) tarkoitettuihin ympäristösuojelun ja maaseutuympäristön hoidon vaatimuksiin, tätä kysyntää ei ole mahdollista kattaa tyydyttävästi muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset, Saksalle ja Itävallalle olisi sen vuoksi annettava lupa sallia edellä mainittujen lajien väljemmät vaatimukset täyttävien siementen kaupan pitäminen 30 päivänä huhtikuuta 1998 asti, lisäksi muille jäsenvaltioille, jotka pystyvät toimittamaan Saksalle ja Itävallalle siemeniä, jotka eivät täytä kyseisen direktiivin vaatimuksia, olisi annettava lupa sallia tällaisten siementen kaupan pitäminen, ja tässä päätöksessä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Saksalle annetaan lupa sallia 30 päivään huhtikuuta 1998 asti alueellaan enintään 400 tonnin määrän sellaisten jäljempänä lueteltujen lajikkeiden ensimmäisen tai toisen sukupolven varmennettujen siementen luokkaan kuuluvien durumvehnänsiementen (Triticum durum L.) kaupan pitäminen, jotka eivät täytä direktiivin 66/402/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 70 prosenttia puhtaista siemenistä ja että virallisessa etiketissä on maininta "vähimmäisitävyys 70 prosenttia". i) Astrodur ii) Biodur iii) Lloyd iv) Orjaune. 2. Itävallalle annetaan lupa sallia 30 päivään huhtikuuta 1998 asti alueellaan enintään 1 500 tonnin määrän sellaisten jäljempänä lueteltujen lajikkeiden ensimmäisen tai toisen sukupolven varmennettujen siementen luokkaan kuuluvien durumvehnänsiementen (Triticum durum L.) kaupan pitäminen, jotka eivät täytä direktiivin 66/402/ETY liitteessä II säädettyjä vaatimuksia vähimmäisitävyyden osalta edellyttäen, että itävyys on vähintään 70 prosenttia puhtaista siemenistä ja että virallisessa etiketissä on maininta "vähimmäisitävyys 70 prosenttia". i) Astrodur ii) Bonadur iii) Extradur iv) Helidur v) Topdur 2 artikla Myös muille kuin hakemuksen tehneille jäsenvaltioille annetaan lupa sallia 1 artiklan mukaisesti ja hakemuksen tehneiden jäsenvaltioiden esittämiin tarkoituksiin sellaisten siementen kaupan pitäminen alueillaan, joiden kaupan pitäminen on tämän päätöksen mukaisesti luvallista. 3 artikla Jäsenvaltioiden on ilmoitettava viipymättä komissiolle ja muille jäsenvaltioille alueellaan tämän päätöksen mukaisesti merkittyjen ja kaupan pidettyjen siementen määrät. 4 artikla Tämä päätös on osoitettu kaikille jäsenvaltioille. Tehty Brysselissä 27 päivänä maaliskuuta 1998. Komission puolesta Franz FISCHLER Komission jäsen (1) EYVL 125, 11.7.1966, s. 2309/66 (2) EYVL L 304, 27.11.1996, s. 10 (3) EYVL L 215, 30.7.1992, s. 85